Dobandă fixă este o alegere potrivită pentru creditele ipotecare pe termen scurt deoarece îți permite să cunoști, întotdeauna, suma pe care o ai de plată, lunar, până la maturitatea finală a creditului. Este bine de reținut faptul că, în multe situați, dobanzile fixe sunt mai mari decât cele variabile, pentru că există un risc asumat de bancă în cazul în care indicatorii de referință ar putea crește pe perioada acordării creditului, iar rata de dobândă aplicabilă creditului să rămână la un nivel mult mai redus decât indicii din piață. În plus, în cazul creditelor cu dobândă fixă, instituțiile bancare pot să aplice un comision de rambursare anticipate, în cazul în care vei solicita acest lucru.
Dobânda variabilă este preferabilă atunci când valoarea indicatorilor de refernță din piață este în scădere deoarece, în acest mod, rata dobânzii aferentă creditului ipotecar contractat se reduce, și, în consecință rata lunară aferentă creditului va fi mai mica. Totuși, în situația în care indicatorii de referință cresc, va trebui să plătești o rată de dobândă mai mare ceea ce conduce la o rată lunară mai mare.
Mai există varianta unei dobânzi fixe în primii ani, apoi variabilă. Este o variantă potrivită dacă ai posibilitatea de a rambursa împrumutul înainte de scadența pentru ca perioada variabilă să fie cât mai reduse. Îți recomandăm să ții cont și de faptul că, în primii ani de dobandă fixă. se aplică comisionul de rambursare anticipată.